19/02/2019 | Administración LocalConsorcios
Consorcio As Mariñas
Bases para a formación dunha bolsa de emprego de carácter temporal de persoal para o posto de preparador/a laboral do plan coordinador de servizos sociais do Consorcio As Mariñas mediante o sistema de concurso-oposición

ASUNTO: BASES QUE REXERÁN O PROCEDEMENTO DE SELECCIÓN PARA A FORMACIÓN DUNHA BOLSA DE EMPREGO DE CARÁCTER TEMPORAL DE PERSOAL PARA O POSTO DE PREPARADOR/A LABORAL DO PLAN COORDINADOR DE SERVIZOS SOCIAIS DO CONSORCIO AS MARIÑAS MEDIANTE O SISTEMA DE CONCURSO-OPOSICIÓN EXPEDIENTE: 2019/E002/000001 ANTECEDENTES PRIMEIRO.–O obxecto da presente convocatoria é a formación dunha bolsa de traballo para realizar contratacións laborais temporais do posto de preparador/a laboral do Plan Coordinador de Servizos Sociais do Consorcio As Mariñas adicado á prestación de servizos sociais especializados. As funcións levaranse a cabo no caso de vacante por renuncia, vacacións, licenzas, enfermidade, baixa médica e outras causas do persoal que actualmente está contratado, así como de reforzo de dito servizo, no caso de ser necesario. LEXISLACIÓN APLICABLE Ao proceso selectivo seralle de aplicación o previsto no Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público (en adiante TREBEP). Así mesmo e nos aspectos non derrogados expresamente que non se opoñan ao disposto no TREBEP, tamén será de aplicación: – Lei 2/2015, do 29 de abril, do empregado público de Galicia. – Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores. – Lei 7/1985, do 2 de abril, reguladora das bases do réxime local. – Lei 5/1997, do 22 de xullo, reguladora da administración local de Galicia. – Lei 53/1984, do 26 de decembro, de incompatibilidades do persoal ao servizo das administracións públicas. – Lei 39/2015 do 1 de outubro, de procedemento administrativo común das administracións públicas. – Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local. – Decreto 364/1995, do 10 de marzo, que aproba o regulamento xeral de ingreso na Administración. – Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. CONSIDERACIÓNS PRIMEIRA.–Debe terse en conta que, de conformidade co artigo 200 da Lei 2/2015, do 29 de abril, do emprego público de Galicia, nos casos e circunstancias contemplados polo artigo 23 da mencionada lei, artigo que contempla; a substitución transitoria, a execución de programas de carácter temporal, o exceso de acumulación de tarefas por un período de tempo definido nestes casos, as entidades locais non poderán contratar persoal laboral temporal, debendo nomear, si resultase necesario, persoal funcionario interino nos termos previstos polo mencionado artigo. SEGUNDA.–Os procesos selectivos terán carácter aberto e garantirán a libre concorrencia, sen prexuízo do establecido para a promoción interna e das medidas de discriminación positiva previstas no TREBEP. Os órganos de selección velarán polo cumprimento do principio de igualdade de oportunidades entre sexos. TERCEIRA.–Os procedementos de selección coidarán especialmente a conexión entre o tipo de probas a superar e a adecuación ao desempeño das tarefas dos postos de traballo convocados, incluíndo, no seu caso, as probas prácticas que sexan precisas. As probas poderán consistir na comprobación dos coñecementos e a capacidade analítica dos aspirantes, expresados de forma oral ou escrita, na realización de exercicios que demostren a posesión de habilidades e destrezas, na comprobación do dominio de linguas estranxeiras e, no seu caso, na superación de probas físicas. CUARTA.–Tal e como establece o artigo 11.2 da Lei 3/1983, do 15 de xuño, de normalización lingüística de Galicia e o artigo 51 da Lei 2/2015, do 29 de abril, do emprego público de Galicia, nas probas selectivas que se realicen para o acceso ás prazas da Administración Autónoma e Local, incluirase un exame de galego, excepto para aquelas persoas que acrediten o coñecemento da lingua galega de conformidade coa normativa vixente. As bases das convocatorias dos procesos selectivos establecerán o carácter e, no seu caso, a valoración do coñecemento da lingua galega. Nos demais exercicios das devanditas probas selectivas, as persoas aspirantes teñen dereito a elixir libremente a lingua oficial da Comunidade Autónoma na que os desexan realizar, o que leva á súa vez o dereito a recibir na mesma lingua os enunciados dos exercicios, excepto no caso das probas que teñan que realizarse en galego para aqueles postos que requiran un especial coñecemento desa lingua. QUINTA.–Durante todo o proceso de constitución de bolsa, haberá de cumprirse coas esixencias de publicidade activa en virtude do disposto no artigo 21.4 da Lei 39/2015, do 1 de outubro, do Procedemento Administrativo Común das Administracións Públicas, e na normativa vixente en materia de transparencia. SEXTA.–O procedemento a seguir será o seguinte: A. Mediante Resolución de Presidencia aprobaranse a convocatoria e as bases, que posteriormente se publicarán no Boletín Oficial da Provincia, así como na páxina web do Consorcio As Mariñas. B. As solicitudes, requirindo tomar parte nas correspondentes probas de acceso á bolsa de traballo, nas que os aspirantes farán constar que reúnen as condicións esixidas nas bases xerais que se achegan a este expediente, dirixiranse ao Andres Cesar Cuadrat Harichi e presentaranse no Rexistro Electrónico Xeneral deste Consorcio ou nalgún dos lugares previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, no prazo indicado nas bases contados a partir do día seguinte ao da publicación do anuncio da convocatoria no Boletín Oficial da Provincia. C. Finalizado o prazo de presentación de instancias, a Presidencia ditará resolución no prazo dun mes coa lista provisional de admitidos, e publicarase a relación de aspirantes admitidos e excluídos no Boletín Oficial da Provincia e no taboleiro de anuncios do Consorcio, indicando a causa de exclusión e concedendo un prazo de dez días hábiles para que poidan formular reclamacións ou emendar os defectos que motiven a exclusión. D. Finalizado o prazo de reclamacións e emendas, e resoltas as mesmas, a Autoridade ou órgano convocante elevará a definitivas as listas de admitidos e excluídos mediante resolución que se publicará igualmente no Boletín Oficial da Provincia e no taboleiro de anuncios do Consorcio As Mariñas. Dita publicación servirá de notificación a efectos de impugnación e recursos. Na mesma resolución indicarase a data, lugar e hora de comezo do primeiro exercicio, que terá lugar nun prazo non inferior a quince días hábiles, así como a orde de chamamento dos ou as aspirantes, segundo o resultado do sorteo. Transcorrido o prazo sinalado sen reclamacións, a lista provisional de admitidos e excluidos quedará elevada automaticamente a definitiva. E. Os resultados de cada un dos exercicios, os sucesivos chamamentos e convocatorias e, en definitiva, calquera decisión que adopte o Tribunal de selección e que deba coñecer o persoal aspirante até a finalización das probas selectivas ou, no seu caso, a fase de concurso, exporanse nos locais onde se celebrou a proba anterior, con doce horas, polo menos, de antelación ao comezo, si trátase do mesmo exercicio, ou de vinte e catro horas si trátase dun novo. F. De conformidade co 59 da Lei 2/2015, do 29 de abril, os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros e de paridade entre mulleres e homes no conxunto das convocatorias da oferta de emprego público respectiva. A pertenza aos órganos de selección será sempre a título individual, non podendo ostentarse esta en representación ou por conta de ninguén. Conforme sinala o artigo 11 do Real Decreto 364/1995, o número de membros do Tribunal será de cinco, debendo designarse o mesmo número de membros suplentes, e na súa composición velarase polo cumprimento do principio de especialidade. A totalidade dos Vogais deberá posuír un nivel de titulación igual ou superior ao esixido para o ingreso no Corpo ou Escala de que se trate. Aos Tribunais corresponderalles dilucidar as cuestións expostas durante o desenvolvemento do proceso selectivo, velar polo bo desenvolvemento do mesmo, cualificar as probas establecidas e aplicar os baremos correspondentes. A abstención e recusación dos membros do Tribunal será de conformidade cos artigos 23 e 24 da Lei 40/2015, doe 1 de outubro, de Réxime Xurídico do Sector Público. G. Concluídas as probas e unha vez terminada a cualificación dos aspirantes, o tribunal publicará a relación de aspirantes por orde de puntuación no taboleiro de anuncios e na páxina Web do Consorcio As Mariñas. Dita relación elevarase xunto coa acta da última sesión, ao presidente do Consorcio As Mariñas. H. As persoas aspirantes que sexan chamadas para ser contratadas deberán de presentarse ante a Administración, dentro do prazo indicado nas bases desde que sexan notificados para a súa incorporación, formalizándose o correspondente contrato, previa xustificación de que reúnen os requisitos esixidos nas bases da convocatoria. SÉTIMA.–De acordo co establecido no artigo 51 da Lei Orgánica 3/2007, do 22 de marzo, para a igualdade Efectiva de Mulleres e Homes, as Administracións Públicas, no ámbito das súas respectivas competencias e en aplicación do principio de igualdade entre mulleres e homes, deberán: – Remover os obstáculos que impliquen a pervivencia de calquera tipo de discriminación co fin de ofrecer condicións de igualdade efectiva entre mulleres e homes no acceso ao emprego público e no desenvolvemento da carreira profesional. – Facilitar a conciliación da vida persoal, familiar e laboral, sen menoscabo da promoción profesional. – Fomentar a formación en igualdade, tanto no acceso ao emprego público como ao longo da carreira profesional. – Promover a presenza equilibrada de mulleres e homes nos órganos de selección e valoración. – Establecer medidas efectivas de protección fronte ao acoso sexual e ao acoso por razón de sexo. – Establecer medidas efectivas para eliminar calquera discriminación retributiva, directa ou indirecta, por razón de sexo. – Avaliar periódicamente a efectividade do principio de igualdade nos seus respectivos ámbitos de actuación. Examinadas as bases da convocatoria en relación coa selección do persoal que vai conformar a bolsa de traballo, e de conformidade co artigo 21.1. g) da Lei 7/1985, do 2 de abril, Reguladora das Bases do Réxime Local, RESOLVO: PRIMEIRO.–Aprobar as bases reguladoras da convocatoria de selección de persoas para a constitución dunha bolsa de traballo para cubrir o posto de preparador/a laboral do Plan Coordinador de Servizos Sociais do Consorcio As Mariñas e as posibles vacantes subseguintes, nos termos en que figuran no expediente. SEGUNDO.–Convocar as probas selectivas para constituír a bolsa de traballo. TERCEIRO.–Publicar o anuncio da convocatoria no Boletín Oficial da Provincia e o texto íntegro das bases reguladoras das probas selectivas no taboleiro de anuncios do Consorcio As Mariñas e na páxina web da entidade, seguindo o disposto nas bases. En Bergondo, 8 de febreiro de 2019. O presidente O secretario José Antonio Santiso Miramontes Adrián J. Márquez Caramés